27483 


02022032212990008 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 2203 


22 Δεκεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση άδειας ίδρυσης και λειτουργίας ιδιωτικού 

Τ.Ε.Ε. στον Λεωνίδα Ασημάκη. 

Διαπιστωτική πράξη συγκρότησης τριμελών επιτρο¬ 
πών.-. 

Τροποποίηση συστατικής πράξης ιδίου Νομικού Προ¬ 
σώπου με το όνομα «Πολιτιστικός Οργανισμός Δή¬ 
μου Πόρου».■■·· 

Σύσταση στο Διαμέρισμα Ανοιξιάτικου Δ. Αμφιλοχίας 
Ν. Αιτωλ/νίας και Ακαρνανίας Σχολικής Επιτροπής 
Δημοτικού Σχολείου Δημ. Διαμερίσματος Ανοιξιά¬ 
τικου Δ. Αμφιλοχίας.. 

Παράταση χρόνου λειτουργίας της Δημοτικής Επιχεί¬ 
ρησης Παροχής Υπηρεσιών Αναψυχής (Δ.Ε.Π.Υ.Α.) 

Αγρινίου. 

Κατάργηση Νομικού Προσώπου στο Ν. Αιτωλοακαρ¬ 
νανίας με την επωνυμία «ΣΧΟΛΙΚΗ ΕΠΙΤΡΟΠΗ ΔΗ¬ 
ΜΟΤΙΚΟΥ ΣΧΟΛΕΙΟΥ ΚΑΙ ΝΗΠΙΑΓΩΓΕΙΟΥ ΚΟΙΝΟ¬ 
ΤΗΤΑΣ ΣΤΑΝΟΥ».. 

Κατάργηση Νομικού Προσώπου με την επωνυμία 
«ΣΧΟΛΙΚΗ ΕΠΙΤΡΟΠΗ ΓΥΜΝΑΣΙΟΥ - ΔΗΜ. ΣΧΟ¬ 
ΛΕΙΟΥ - ΝΗΠΙΑΓΩΓΕΙΟΥ, τέως Κοινότητας ΛΟΥ¬ 
ΤΡΟΥ. 

Κατάργηση Νομικού Προσώπου με την επωνυμία 
«ΣΧΟΛΙΚΗ ΕΠΙΤΡΟΠΗ ΔΗΜ. ΣΧΟΛΕΙΟΥ ΚΕΧΡΙ- 
ΝΙΑΣ, ΔΗΜ. ΣΧΟΛΕΙΟΥ ΚΑΝΑΛΟΥ & ΝΗΠΙΑΓΩΓΕΙ¬ 
ΟΥ ΚΕΧΡΙΝΙΑΣ, τέως Κοινότητας ΚΕΧΡΙΝΙΑΣ». 8 

Κύρωση Αναδασμού Γοργόπης Ν. Κιλκίς έτους 1990. 9 
Συγκρότηση τοπικών επιτροπών απόδειξης ιδιότητος 
ενδιαφερομένων ως αγροτών, νέων αγροτών, νεο- 
εισερχόμενων νέων αγροτών στον Αγροτικό τομέα 10 
Τροποποίηση της συστατικής πράξης «Σχολικής Επι¬ 
τροπής Γυμνασίου - Λυκείου - ΤΕΛ Κρανιδίου Ν. 

Αργολίδας. 11 

Αναπροσαρμογή του ελάχιστου ύψους του μετοχικού 
κεφαλαίου των Ανωνύμων Εταιριών Επενδύσεων 
Χαρτοφυλακίου (ΑΕΕΧ). 12 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 6999/29.4.1999 απόφα- 
σηΓενικού Γραμματέα Περιφέρειας Θεσσαλίας... 13 


ΑΠΟΦΑΣΕΙ Σ 

Αρίθ. Φ1/103/Δ5/15156 (1) 

Χορήγηση άδειας ίδρυσης και λειτουργίας ιδιωτικού 
Τ.Ε.Ε. στον Λεωνίδα Ασημάκη. 

ΟΥΠΟΥΡΓΟΣ 

2 ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του Ν. 2640/98 

3 (ΦΕΚ 206/Α'), του Β.Δ. 685/72 (ΦΕΚ 196/Α') και του Π.Δ. 
813/77 (ΦΕΚ259/Α'). 

2. Τις αριθμ. 7/30.3.99 και 46/22.10.99 πράξεις του 
ΠΥΣΔΕ Γ Δ/νσης Δ. Ε. Αθηνών. 

3. Την αριθ. ΣΤ5/33/96 (ΦΕΚ 937/Β796) κοινή απόφαση 
του Πρωθυπουργού και του Υπουργού Εθνικής Παιδείας 
και Θρησκευμάτων με θέμα «αρμοδιότητες Υφυπουργού 
ΥΠΕΠΘ», αποφασίζουμε: 

Χορηγούμε στον Λεωνίδα Ασημάκη του Κωνσταντίνου 
άδειας ίδρυσης και λειτουργίας ιδιωτικού τεχνικού επαγ- 
β γελματικού εκπαιδευτηρίου (Τ.Ε.Ε.) Α' κύκλου που θα 
λειτουργήσει στο Δήμο Αγ. Αναργύρων Αττικής από το 
σχολικό έτος 2000-2001 με τομείς και ειδικότητες ως εξής: 
ΗΜΕΡΗΣΙΟ ΤΕΕ 

ΤΟΜΕΑΣ ΑΙΣΘΗΤΙΚΗΣ - ΚΟΜΜΩΤΙΚΗΣ, με ειδικότητα: 
Αισθητικής Τέχνης 

ΤΟΜΕΑΣ ΚΑΛΛΙΤΕΧΝΙΚΩΝ ΕΦΑΡΜΟΓΩΝ, με ειδικότητες: 
α) Γραφικών Τεχνών 
β) Σχεδιασμού Εσωτερικών Χώρων 
Το ΤΕΕ θα στεγάζεται: α) στο κτίριο της οδού Κωνστανπ- 
νουπόλεως 160 με μέγιστο επιτρεπόμενο αριθμό μαθητών 
ανά βάρδια εκατόν τριάντα τρεις (133) και β) στο κτίριο της 
οδού Αφροδίτης 6 και Τριπόλεως με μέγιστο επιτρεπόμενο 
αριθμό μαθητών (ανά βάρδια) πενήντα τρεις (53). 

Η παρούσα απόφαση αποτελεί προσθήκη στην άδεια 
ΤΕΕ, που χορηγήθηκε με τις αριθ. 4553/9.12.98 (πρώην 
ΤΕΛ) και 4553/9.12.98 (πρώην ΤΕΣ) αποφάσεις της Γ 
Δ/νσης Δ.Ε. Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 1999 

Ο ΥΦΥΠΟΥΡΓΟΣ 

ΙΩΑΝ. ΑΝΘΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 95776 (2) 

Διαπιστωτική πράξη συγκρότησης τριμελών επιτροπών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

2. Τις διατάξεις του Π.Δ. 368/1989 «Οργανισμός του 
Υπουργείου Εργασίας», όπως τροποποιήθηκαν και ισχύ¬ 
ουν σήμερα. 

3. Τις διατάξεις του Π.Δ. 160/99 «Όροι, προϋποθέσεις 
και διαδικασία για τη σύσταση και λειτουργία των Ιδιωτι¬ 
κών Γραφείων Συμβούλων Εργασίας». 

4. Τις διατάξεις της παρ. 2 του άρθρου 5 του Ν. 2639/ 
1998 «Ρύθμιση εργασιακών σχέσεων σύσταση Σώματος 
Επιθεώρησης Εργασίας και άλλες διατάξεις». 

5. Το γεγονός ότι από τη δημοσίευση της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Διαπιστώνουμε τη συγκρότηση στην έδρα κάθε Νομού 
της χώρας Τριμελών Επιτροπών που θα απαρτίζονται από 
υπαλλήλους του Σώματος Επιθεώρησης Εργασίας-ΣΕΠΕ 
με σκοπό τη διενέργεια επιτόπιου ελέγχου στα υπό σύ¬ 
σταση Ιδιωτικά Γραφεία Συμβούλων Εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Δεκεμβρίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-♦- 

Αριθ. 07/ΔΤΑ/16432 ( 3 ) 

Τροποποίηση συστατικής πράξης ιδίου Νομικού Προσώ¬ 
που με το όνομα «Πολιτιστικός Οργανισμός Δήμου Πό¬ 
ρου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 2539/97. 

2. Τις διατάξεις του άρθρου 203 του Δ.Κ.Κ. (Π.Δ. 
410/95). 

3. Τις διατάξεις του άρθρου 14 του Ν. 2299/96 σύμφω¬ 
να με τις οποίες καταργούνται οι θέσεις των Περιφερεια¬ 
κών Διευθυντών και οι αρμοδιότητές της περιέρχονται 
στο Γεν. Γραμματέα της Περιφέρειας και ασκούνται από 
τον Προϊστάμενο της Περιφερειακής Διοίκησης. 

4. Την 31855/83 απόφασή μας με την οποία συστήθηκε 
ίδιο Νομικό Πρόσωπο με το όνομα «Πολιτιστικός Οργανι¬ 
σμός Δήμου Πόρου». 

5. Την 55/99 απόφαση του Δημοτικού Συμβουλίου Πό¬ 
ρου με την οποία τροποποιείται ο σκοπός και η επιχορή¬ 
γηση του Νομικού Προσώπου καθώς και η σύνθεση του 
Διοικητικού Συμβουλίου. 

6. Την αριθμ. 1069/11.3.99 και 5242/3.11.99 έγγραφα 
του Δ. Πόρου, αποφασίζουμε: 

Τροποποιούμε την 31855/83 απόφασή μας περί σύστα¬ 
σης ίδιου Νομικού Προσώπου με το όνομα «Πολιτισπκός 
Οργανισμός Δήμου Πόρου» (ΦΕΚ 76/Β/15.2.1984) ως ε¬ 
ξής: 

1. Διευρύνονται οι σκοποί του με την προσθήκη εδαφίων 
στο τέλος της πρώτης παραγράφου του άρθρου 2 ως ε¬ 
ξής: «Η ίδρυση και λειτουργία Φιλαρμονικής. Η ίδρυση και 


λειτουργία Κινηματογραφικής Λέσχης». 

2. Το άρθρο 4 αντικαθίσταται ως εξής: «Το Νομικό Πρό¬ 
σωπο διοικείται από πενταμελές Διοικητικό Συμβούλιο, 
που ορίζεται με απόφαση του Δημοτικού Συμβουλίου καί 
απαρτίζεται από αιρετούς εκπροσώπους του Δήμου ή δη¬ 
μότες ή κατοίκους του Πόρου. Με την ίδια απόφαση του 
Δημοτικού Συμβουλίου, ορίζεται ο Πρόεδρος και ο Αντι¬ 
πρόεδρος του Διοικητικού Συμβουλίου, η θητεία του 
οποίου συμπίπτει με τη θητεία της Δημοτικής Αρχής». 

3. Στο άρθρο 3 παρ. α αναπροσαρμόζεται η επιχορήγη¬ 
ση του Δήμου από 400.000 δρχ. ετησίως σε 2.000.000 δρχ. 

Από τη διάταξη της παρούσης προκαλείται δαπάνη σε 
βάρος του προϋπολογισμού Δ. Πόρου έτους 1999 ύψουο 
1.600.000 δρχ. ^ 

Κατά τα λοιπά ισχύει όπως έχει η αριθ. 31855/83 από¬ 
φασή μας. 

Η απόφαση αυτή να δημοσιευθεί στην Εφημερίδα ττκ 
Κυβερνήσεως. 

Πειραιάς, 30 Νοεμβρίου 1999 
Με εντολή Γενικού Γ ραμματέα Περιφέρειας 
Η Αναπληρώτρια Διευθύντρια 
Κ. ΤΣΟΓΚΑ 
-♦- 

Αριθ. 20669 (4) 

Σύσταση στο Διαμέρισμα Ανοιξιάτικου Δ. Αμφιλοχίας Ν. 
ΑιτωλΜας και Ακαρνανίας Σχολικής Επιτροπής Δημο¬ 
τικού Σχολείου Δημ. Διαμερίσματος Ανοιξιάτικου Δ. 
Αμφιλοχίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 5 του Ν. 1894/1990 «Για την 
Ακαδημία Αθηνών και άλλες εκπαιδευτικές διατάξεις». 

2. Τις διατάξεις του άρθρου 203 του Π.Δ/τος 410/95 
(Δημοτικός και Κοινοτικός Κώδικας). 

3. Την αριθ. 12922/16.8.99 απόφαση περί κατάργησης 
του. 

4. Την αριθ. 118/1999 απόφαση του Δημοτικού Συμβου¬ 
λίου Αμφιλοχίας με την οποία αποφασίζεται: 

α) Η σύσταση ίδιου Νομικού Προσώπου με την επωνυ¬ 
μία «Σχολική Επιτροπή Δημ. Σχολείου Δ.Δ. Ανοιξιάτικου Δ. 
Αμφιλοχίας. 

β) Ο σκοπός του Νομικού Προσώπου: 
γ) Η διοίκηση του Νομικού Προσώπου, 
δ) Η θητεία του Νομικού Προσώπου, 
ε) Οι πόροι του Νομικού Προσώπου, 
στ) Η περιουσία του Νομικού Προσώπου, 
ζ) Η εκπροσώπηση του Νομικού Προσώπου ως ειδικό¬ 
τερα σε αυτή ορίζονται αναλυτικά και διεξοδικά. 

5. Το αριθ. 64748/5.2.91 σχετικό έγγραφο του Υπουρ¬ 
γείου Εσωτερικών. 

6. Την αριθ. 241/18.8.1998 απόφαση του Γεν. Γραμμα¬ 
τέα Περ. Δυτ. Ελλάδας, αποφασίζουμε: 

Α. 1. Συνιστούμε στο Διαμέρισμα Ανοιξιάτικου Δ. Αμφι¬ 
λοχίας Ν. Αιτωλ/νίας και Ακαρνανίας, ίδιο Νομικό Πρόσω¬ 
πο με τήν επωνυμία «Σχολική Επιτροπή Δημοτικού 
Σχολείου Δημοτικού Διαμερίσματος Ανοιξιάτικου» Δήμου 
Αμφιλοχίας. 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι- 

σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδια¬ 
σμός της σχολικής μονάδας με έπιπλα και σκεύη, με βιβλία 
για τη σχολική βιβλιοθήκη και γενικά με όλα τα μέσα που εί¬ 
ναι απαραίτητα για τη λειτουργίατους και γενικότερα η λή¬ 
ψη όλων των μέτρων που κρίνονται αναγκαία για τη στήρι¬ 
ξη της διοικηπκήίς λειτουργίας της σχολικής μονάδας. 

3. Το Νομικό Πρόσωπο διοικείται από Διοικητικό Συμ¬ 
βούλιο που αποτελείται από τρία (3) μέλη 

α) Τον εκάστοτε Δ/ντή του Δημοτικού Σχολείου. 

β) Από ένα Δημ. Σύμβουλο Δ. Αμφιλοχίας, ως Πρόεδρο 
Δ.Σ. 

Έναν εκπρόσωπο του Συλλόγου Γονέων και Κηδεμόνων 
του κάθε Δημοτικού Σχολείου που ορίζεται από τον σύλ¬ 
λογό του ή αν δεν υπάρχει Σύλλογος από ένα δημότη που 
ορίζεται με απόφαση του Δημάρχου Αμφιλοχίας. 

4. Το Διοικητικό Συμβούλιο εκλέγει Αντιπρόεδρο και 
Γ ραμμστέα. 

5. Η θητεία των μελών του Δ.Σ. ακολουθεί τη Δημοτική 
περίοδο. 

6. Πόροι του Νομικού Προσώπου είναι: 

α) Ετήσια επιχορήγηση του Δήμου. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

στ) Περιουσία. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Ανππρόεδρο. 

ΑΚΡΟΤΕΛΕΥΤΑΙΟ ΑΡΘΡΟ 

Β. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού 
αλλά μόνον σε βάρος του προϋπολογισμού του Ν.Π. της 
Σχολικής Επιτροπής το ύψος του οποίου δεν μπορεί να υ- 
πολογισθεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Μεσολόγγι, 16 Αυγούστου 1999 
Με εντολή Γενικού Γ ραμμστέα Περιφέρειας 
Ο Διευθυντής 
ΕΥΑΓ. ΣΥΡΡΟΣ 

-Φ- 

Αοιθ. 16601.18970 (5) 

Παράταση χρόνου λειτουργίας της Δημοτικής Επιχείρη¬ 
σης Παροχής Υπηρεσιών Αναψυχής (Δ.Ε.Π.Υ.Α.) Αγρί¬ 
νιου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Την αριθ. 331/1987 απόφαση του Δημ. Συμβουλίου Α- 
γρινίου περί σύστασης και λειτουργίας της «Δ.Ε.Π.Υ.Α.» 
στο Δήμο Αγρινίου. 


2. Την αριθ. 5140/10.2.1998 απόφαση του Υπουργού 
Εσωτερικών η οποία δημοσιεύθηκε στο ΦΕΚ128/3.3.1988 
τεύχος Β' περί σύστασης της ανωτέρω επιχείρησης. 

3. Την αριθ. 272/1999 απόφαση του Δημοτικού Συμβου¬ 
λίου Αγρίνιου περί παράτασης του χρόνου λειτουργίας 
της Δημοτικής Επιχείρησης Παροχής Υπηρεσιών Αναψυ¬ 
χής Αγρίνιου επ’ αόριστον και αναδρομικά από 3.3.1998. 

4. Τις διατάξεις του άρθρου 277 του ΔΚΚ (Π.Δ. 410/95). 

5. Την αριθ. 241/18.8.99 απόφασή μας, αποφασίζουμε: 

1. Παρατείνεται ο χρόνος λειτουργίας της Δημοτικής Ε¬ 
πιχείρησης παροχής Υπηρεσιών Αναψυχής (Δ.Ε.Π.Υ.Α.) Α¬ 
γρίνιου επ’ αόριστον και αναδρομικά από 3.3.1998. 

2. Από τις διατάξεις της παρούσας απόφασης δεν προ- 
καλείταιδαπάνη σε βάροςτου Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 19 Νοεμβρίου 1999 
Με εντολή Γενικού Γραμματέα Περιφέρειας 
Ο Διευθυντής 
Ε. ΣΥΡΡΟΣ 

-Φ- 

Αριθ. 12928 (6) 

Κατάργηση Νομικού Προσώπου στο Ν. Αιτωλοακαρνα¬ 
νίας με την επωνυμία «ΣΧΟΛΙΚΗ ΕΠΙΤΡΟΠΗ ΔΗΜΟΤΙ¬ 
ΚΟΥ ΣΧΟΛΕΙΟΥ ΚΑΙ ΝΗΠΙΑΓΩΓΕΙΟΥ ΚΟΙΝΟΤΗΤΑΣ 
ΣΤΑΝΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Την αριθ. 13472/20.5.1991 απόφασή μας περί σύστα¬ 
σης ίδιου Νομικού Προσώπου στην τέως Κοινότητα ΣΤΑ¬ 
ΝΟΥ, με την επωνυμία «ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ 
ΣΧΟΛΕΙΟΥ ΚΑΙ ΝΗΠΙΑΓΩΓΕΙΟΥ ΚΟΙΝΟΤΗΤΑΣ ΣΤΑΝΟΥ». 

2. Την αριθ. 134/1999 απόφαση του Δημοτικού Συμβου¬ 
λίου Αμφιλοχίας, που καταργήσεωςτης 13472/20.5.1991 
Επιτροπής, γιατί η εν λόγω ΣΧΟΛΙΚΗ ΕΠΙΤΡΟΠΗ περιε- 
λάμβανε πολλά Σχολεία, με αποτέλεσμα να δημιουργού- 
νται προβλήματα στη λειτουργία αυτών. 

3. Τις διατάξεις του αρθ. 203 παρ. 7 του Δ.Κ.Κ. (Π.Δ. 
410/95). 

4. Την αριθ. 241/18.8.1998 απόφαση του Γεν. Γραμμα¬ 
τέα Περιφέρειας Δυτ. Ελλάδας, αποφασίζουμε: 

Καταργούμε την αριθ. 13472/20.5.91 απόφασή μας, η 
οποία δημοσιεύθηκε στο Φ.Ε.Κ. 391/11.6.91 τεύχος Β', 
περί σύστασης Σχολικής Επιτροπής Δημοτ. Σχολείου και 
Νηπιαγωγείου ΣΤΑΝΟΥ, ως ίδιο Νομικό Πρόσωπο, του 
Δήμου Αμφιλοχίας, για τους ανωτέρω αναφερόμενους 
λόγους. 

ΑΚΡΟΤΕΛΕΥΤΑΙΟ ΑΡΘΡΟ (Κάλυψη Δαπάνης) 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού, ούτε 
σε βάρος του Προϋπολογισμού του Δήμου, παρά μόνο σε 
βάρος του Νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 30 Νοεμβρίου 1999 
Με εντολή Γενικού Γ ραμματέα Περιφέρειας 
Ο Διευθυντής κ.α.α. 

ΛΑΜΠΡΟΣ ΜΠΑΛΤΑΣ 

Αριθ. 12926 ( 7 ) 

Κατάργηση Νομικού Προσώπου με την επωνυμία «ΣΧΟ¬ 
ΛΙΚΗ ΕΠΙΤΡΟΠΗ ΓΥΜΝΑΣΙΟΥ-ΔΗΜ. ΣΧΟΛΕΙΟΥ - ΝΗ¬ 
ΠΙΑΓΩΓΕΙΟΥ, τέως Κοινότητας ΛΟΥΤΡΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Την αριθ. 9885/92 απόφασή μας περί σύστασης ίδιου 
Νομικού Προσώπου στην τέως Κοινότητα Λουτρού με την 
επωνυμία «ΣΧΟΛΙΚΗ ΕΠΙΤΡΟΠΗ ΓΥΜΝΑΣΙΟΥ-ΔΗΜ. ΣΧΟ¬ 
ΛΕΙΟΥ - ΝΗΠΙΑΓΩΓΕΙΟΥ» Κοινότητας Λουτρού, η οποία 
δημοσιεύθηκε στο αριθ. 257/14.4.92 Φ.Ε.Κ. (Τεύχος Β'). 

2. Τηναριθ. 132/1999 απόφαση του Δημοτικού Συμβου¬ 
λίου Αμφιλοχίας περί κατάργησης της αριθ. 9885/92 από¬ 
φασης, για τον λόγο ότι η ύπαρξη πολλών Σχολείων δημι¬ 
ουργεί πολλά προβλήματα στην λειτουργία αυτών. 

3. Τις διατάξεις του άρθρ. 203 παρ. 7 του Δ.Κ.Κ. (ΠΔ 
410/95). 

4. Την αριθ. 241/18.8.1998 απόφαση του Γεν. Γραμμα¬ 
τέα Περιφέρειας Δυτ. Ελλάδας, αποφασίζουμε: 

1. Καταργούμε την αριθ. 9885/92 απόφασή μας περί σύ¬ 
στασης ίδιου Νομ. Προσώπου, στην τέως Κοινότητα Λου¬ 
τρού του Δήμου Αμφιλοχίας, με την επωνυμία «ΣΧΟΛΙΚΗ 
ΕΠΙΤΡΟΠΗ ΓΥΜΝΑΣΙΟΥ - ΔΗΜ. ΣΧΟΛΕΙΟΥ - ΝΗΠΙΑΓΩ¬ 
ΓΕΙΟΥ» τέως Κοινότητας Λουτρού του Δήμου Αμφιλοχίας 
η οποία δημοσιεύθηκε στο ΦΕΚ 257/14.4.92 Τεύχος Β' για 
τους ανωτέρω αναφερόμενους λόγους. 

Ακροτελεύταιο άρθρο (Κάλυψη Δαπάνης) 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού, αλλά 
μόνο σε βάρος του Νομικού αυτού προσώπου, το ύψος 
της οποίας δεν μπορεί σήμερα να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 30 Νοεμβρίου 1999 

Με εντολή Γενικού Γραμματέα Περιφέρειας 
Ο Διευθυντής κ.α.α. 

ΛΑΜΠΡΟΣ ΜΠΑΛΤΑΣ 

-. 4 - 

Αριθ. 12924 (8) 

Κατάργηση Νομικού Προσώπου με την επωνυμία «ΣΧΟ¬ 
ΛΙΚΗ ΕΠΙΤΡΟΠΗ ΔΗΜ. ΣΧΟΛΕΙΟΥ ΚΕΧΡΙΝΙΑΣ, ΔΗΜ. 
ΣΧΟΛΕΙΟΥ ΚΑΝΑΛΟΥ & ΝΗΠΙΑΓΩΓΕΙΟΥ ΚΕΧΡΙΝΙΑΣ, 
τέως Κοινότητας ΚΕΧΡΙΝΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Την αριθ. ΕΣ11380/91 απόφασή μας περί σύστασης 
ίδιου Νομικού Προσώπου στην τέως Κοινότητα Κεχρινίας 
με την επωνυμία «ΣΧΟΛΙΚΗ ΕΠΙΤΡΟΠΗ ΔΗΜ. ΣΧΟΛΕΙΟΥ 
ΚΕΧΡΙΝΙΑΣ, ΔΗΜ. ΣΧΟΛΕΙΟΥ ΚΑΝΑΛΟΥ & ΝΗΠΙΑΓΩ¬ 
ΓΕΙΟΥ ΚΕΧΡΙΝΙΑΣ, τέως Κοινότητας ΚΕΧΡΙΝΙΑΣ», η οποία 
δημοσιεύθηΛ στο ΦΕΚ 632/7.8.1991 (τεύχος Β'). 

2. Την αριθ. 136/199 απόφαση του Δημοτικού Συμβου¬ 
λίου Αμφιλοχίας περί κατάργησης της αριθ. 11380/1991 
απόφασής μας, για τον λόγο, ότι η ύπαρξη πολλών Σχο¬ 
λείων δημιουργεί πολλά προβλήματα στην λειτουργία αυ¬ 
τών. 


3. Τις διατάξεις του άρθ. 203 παρ. 7 του Δ.Κ.Κ. (ΠΔ 
410/95). 

4. Την αριθ. 241/18.8.1998 του Γεν. Γραμματέα Περιφέ¬ 
ρειας Δυτικής Ελλάδας, αποφασίζουμε: 

1. Καταργούμε την αριθ. 11380/1991 απόφασή μας, πε¬ 
ρί σύστασης ίδιου Νομικού Προσώπου, στην τέω Κοινό¬ 
τητα Κεχρινίας του Δήμου Αμφιλοχίας, με την επωνυμία 
«ΣΧΟΛΙΚΗ ΕΠΙΤΡΟΠΗ ΔΗΜ. ΣΧΟΛΕΙΟΥ ΚΕΧΡΙΝΙΑΣ, 
ΔΗΜ. ΣΧΟΛΕΙΟΥ ΚΑΝΑΛΟΥ & ΝΗΠΙΑΓΩΓΕΙΟΥ ΚΕΧΡΙ- 
ΝΙΑΣ», η οποία δημοσιεύθηκε στο ΦΕΚ 632/7.8.1991 
(τεύχος Β') για τους ανωτέρω αναφερόμενους λόγους. 

Ακροτελεύταιο άρθρο (Κάλυψη Δαπάνης) 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού, αλλά 
μόνο σε βάρος του Νομικού αυτού προσώπου, το ύψος 
της οποίας δεν μπορεί σήμερα να υπολογισθεί. 

3. Η παρούσα να δημοσιευθεί στην Εφημερίδα της Κυ¬ 
βερνήσεως. 

Μεσολόγγι, 30 Νοεμβρίου 1999 

Με εντολή Γενικού Γ ραμματέα Περιφέρειας 
Ο Διευθυντής κ.α.α. 

ΛΑΜΠΡΟΣ ΜΠΑΛΤΑΣ 

-♦- 

Αριθ. Δ.2873 ( 9 ) 

Κύρωση Αναδασμού Γοργόπης Ν. Κιλκίς έτους 1990. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Το άρθρο 3 παρ. 1 και 2 του Ν. 2218/94 και 2240/94 
«Περί Νομ. Αυτ/σης». 

2. Το άρθρο 10 του Ν. 2503/97. 

3. Τις διατάξεις του Ν. 674/74 άρθρο Ιδπαράγρ. 1. 

4. Το με αρθμ. 2785/9.11.99 έγγραφο του Τμήματος Το- 
πογραφικών Έργων Κιλκίς για την κύρωση των στοιχείων 
του Αναδασμού Γοργόπης έτους 1990. 

5. Σχετική εισήγηση της Δ/νσης Γεωργίας Κιλκίς, απο¬ 
φασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον Αναδασμό το έτος 1990 στην κτηματική πε¬ 
ριοχή αγρ/τος Γοργόπης, όπως αυτό απεικονίζεται στους 
συνταχθέντες από την Επιτροπή Αναδασμού κτηματολο- 
γικούς πίνακες και διαγράμματα της περιοχής αιπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 18 Νοεμβρίου 1999 
Ο Νομάρχης 

ΘΕΟΔΩΡΟΣ ΠΑΡΑΣΤΑΤΙΔΗΣ 
——♦- 

Αριθ. ΔΑΑ 4439 (10) 

Συγκρότηση τοπικών επιτροπών απόδειξης ιδιότητος εν¬ 
διαφερομένων ως αγροτών, νέων αγροτών, νεοεισερ- 
χόμενων νέων αγροτών στον Αγροτικό τομέα. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

α) Το Ν. 2520/97 «Μέτρα για νέους αγρότες κ.λπ.», 
όπως τροποποιήθηκε από το Ν. 2538/97 άρθρο 70 και το 
Ν. 2601/98 άρθρο 13. 

β) Την αριθ. 337410/10.7.98 κοινή απόφαση των Υπουρ- 

γών Εσωτερικών, Δημόσιας Διοίκησης και Αποκέντρω¬ 
σης, Οικονομικών και Γεωργίας αρθ. 2 και 3 σε εφαρμογή 
του Ν. 2520/97 όπως τροποποιήθηκε. 

Υ) Το νησιώτικο χαρακτήρα του Νομού, 
δ) Την εισήγηση της Δ/νσης Αγροτικής Ανάπτυξης βά¬ 
σει του αρθ.3 της παραπάνω κοινής υπουργικής απόφα¬ 
σης, αποφασίζουμε: 

Ορίζουμε τις επιτροπές για την απρόσκοπτο λειτουργία 
τους κατά Αγροτικό Τομέα ως εξής: 

Α' Για τον Αγροτικό Τομέα Άνδρου 

1. Βραχωρίτης Ιωάννης γεωπόνος της Δ/νσης Αγροτι¬ 
κής Ανάπτυξης ως Πρόεδρος με αναπληρωτή του τον 
Κουκουλάκη Νικόλαο γεωπόνο της ίδιας Υπηρεσίας. 

2. Ζαχαρός Ιωάννης, ΔΕ/Α μόνιμος υπάλληλος της ΔΟΥ 
Άνδρου, με αναπληρωτή του τον Δέδε Ιωάννη, ΠΕ/Γ μόνι¬ 
μο υπάλληλο της ίδιας Υπηρεσίας. 

3. Τον Πρόεδρο του Αγροτ. Συνσμού με τον αναπληρω¬ 
τή του του Δημοτικού Διαμερίσματος που είναι μόνιμος 
κάτοικος ο ενδιαφερόμενος για να κριθεί αγρότης ή νέος 
αγρότης ή νεοεισερχόμενος νέος αγρότης στον αγροτικό 
τομέα. Όταν δεν υπάρχει Αγροτικός Συν/σμός ο Πρόε¬ 
δρος του Αγροτ. Συλλόγου του Δημοτικού Διαμερίσμα¬ 
τος με τον αναπληρωτή του. 

Σε περίπτωση έλλειψης και των δύο ανωτέρω, ο Πρόε¬ 
δρος του Αγροτ. Συν/σμού κατά προτεραιότητα ή του 
Αγροτικού Συλλόγου του πλησιέστερου Δήμου ή Δημοτι¬ 
κού Διαμερίσματος ή της Κοινότητος που εξυπηρετεί την 
περιοχή με τους αναπληρωτές τους αντίστοιχα. 

Εισηγητής της ανωτέρω επιτροπής ορίζεται ο Κωνστα- 
ντινίδης Θεόδωρος γεωπόνος του Αγροτικού Τομέα 
Άνδρου σχετικά με την εξέταση της αίτησης του ενδιαφε¬ 
ρομένου να κριθεί αγρότης, ή νέος αγρότης, ή νεοεισερ- 
χόμενος αγρότης στον αγροτικό τομέα. 

Γραμματέας της επιτροπής ορίζεται η Ροσσολάτου Μα¬ 
ρία Διοικητική υπάλληλος της Δ/νσης Αγροτικής Ανάπτυ¬ 
ξης με αναπληρώτρια αυτής την Πέτικα Αγγελική διοικη¬ 
τική υπάλληλο της ιδίας Υπηρεσίας. 

Β' Για τον Αγοοτικό Τομέα Σύρου 

1. Βραχωρίτης Ιωάννης γεωπόνος της Δ/νσης Αγροτι¬ 
κής Ανάπτυξης ως Πρόεδρος με αναπληρωτή του τον 
Κουκουλάκη Νικόλαο γεωπόνο της ίδιας Υπηρεσίας. 

2. Θεοφιλογιαννάκος Γεώργιος μόνιμος υπάλληλος κα¬ 
τηγορίας ΠΕΑ της ΔΟΥ Σύρου με αναπληρωτή του τον 
Μαστρογιαννόπουλο Αργύρη μόνιμο υπάλληλο κατηγο¬ 
ρίας ΠΕΒ της ίδιας Υπηρεσίας. 

3. Όπως στην παράγραφο Α3 της παρούσας. 

Εισηγητής της ανωτέρω επιτροπής ορίζεται ο Σπυριδά- 

κης Σπυρίδων γεωπόνος του Αγροτικού Τομέα Σύρου- 
Μυκόνου σχετικά με την εξέταση της αίτησης του ενδια¬ 
φερομένου να κριθεί αγρότης,ή νέος αγρότης ή νεοει- 
σερχόμενος νέος αγρότης στον αγροτικό τομέα. 

Γραμματέας της επιτροπής ορίζεται η Μαρία Ροσσολά¬ 
του διοικητική υπάλληλος της Δ/νσης Αγροτικής Ανάπτυ¬ 
ξης με αναπληρώτρια αυτής την Αγγελική Πέτικα διοικη¬ 
τική υπάλληλο της ίδιας Υπηρεσίας. 

Γ Για τον Αγροτικό Τομέα Τήνου 

1. Βραχωρίτης Ιωάννης γεωπόνος της Δ/νσης Αγροτι¬ 
κής Ανάπτυξης ως Πρόεδρος με αναπληρωτή του τον 
Κουκουλάκη Νικόλαο γεωπόνο της ίδιας Υπηρεσίας. 

2. Καββαδίας Σπύρος μόνιμος υπάλληλος της ΔΟΥ Τή¬ 
νου κατηγορίας ΤΕ/Α με αναπληρωτή του τον Φιλιππούση 


Νικόλαο μόνιμο υπάλληλο κατηγρίας ΤΕ/Β της ίδιας Υπη¬ 
ρεσίας. 

3. Οπως στην παράγραφο Α3 της παρούσας. 

Εισηγητής της ανωτέρω επιτροπής ορίζεται ο Παγανέ- 
λης Γεώργιος Γεωπόνος του Αγροτικού Τομέα Τήνου 
σχετικά με την εξέταση της αίτησης του ενδιαφερομένου 
να κριθεί αγρότης ή νέος αγρότης ή νεοεισερχόμενος νέ¬ 
ος αγρότης στον αγροτικό τομέα. Γραμματέας της επι¬ 
τροπής ορίζεται η Ροσσολάτου Μαρία διοικητική υπάλλη¬ 
λος της Δ/νσης Αγροτικής Ανάπτυξης με αναπληρώτρια 
αυτής την Πέτικα Αγγελική διοικητική υπάλληλο της ίδιας 
Υπηρεσίας 

Δ' Για τον Αγροτικό Τομέα Κέας 

1. Βραχωρίτης Ιωάννης Γεωπόνος της Δ/νσης Αγροτι¬ 
κής Ανάπτυξης ως πρόεδρος με αναπληρωτή του τον 
Κουκουλάκη Νικόλαο γεωπόνο της ίδιας Υπηρεσίας. 

2. Μαρούλη Θεοδοσία κατηγορίας ΔΕ/Γ μόνιμος υπάλ¬ 
ληλος της ΔΟΥ Κέας με αναπληρωτή της τον Δεμένεγα 
Νικόλαο κατηγορίας ΠΕ/Δ μόνιμο υπάλληλο της ίδιας Υ¬ 
πηρεσίας. 

3. Όπως στην παράγραφο Α' 3 της παρούσας. 
Εισηγητής της ανωτέρω επιτροπής ορίζεται ο Χρυσο- 

φάκης Κων/νος γεωπόνος του Αγροτ. Τομέα Κέας σχετι¬ 
κά με την εξέταση της αίτησης του ενδιαφερομένου να 
κριθεί αγρότης ή νέος αγρότης ή νεοεισερχόμενος αγρό¬ 
της στον αγροτικό τομέα. 

Γραμματέας της επιτροπής ορίζεται η Ροσσολάτου Μα¬ 
ρία διοικητική υπάλληλος της Δ/νσης Αγροτ. Ανάπτυξης 
με αναπληρώτρια αυτής την Αγγελική Πέτικα διοικητική 
υπάλληλο της ίδιας Υπηρεσίας. 

Ε' Για τον Αγροτικό Τομέα Πάρου 

1. Βραχωρίτης Ιωάννης γεωπόνος της Δ/νσης Αγροτι¬ 
κής Ανάπτυξης ως πρόεδρος με αναπληρωτή του τον 
Κουκουλάκη Νικόλαο γεωπόνο της ίδιας Υπηρεσίας. 

2. Ντούση Αργυρώ μόνιμος υπάλληλος κατηγορίας ΔΕ/Β 
της ΔΟΥ Πάρου με αναπληρωτή της τον Ρούσσο Νικόλαο 
μόνιμο υπάλληλο κατηγορίας ΔΕ/Α της βίας Υπηρεσίας. 

3. Όπως στην παράγραφο Α' 3 της παρούσας. 
Εισηγητής της ανωτέρω επιτροπής ορίζεται ο Κου- 

τσουράκης Παναγιώτης γεωπόνος του Αγροτικού Τομέα 
Πάρου σχετικά με την εξέταση της αίτησης του ενδιαφε¬ 
ρομένου να κριθεί αγρότης ή νέος αγρότης ή νεοεισερ- 
χόμενος νέος αγρότης στον αγροτικό τομέα. 

Γραμματέας της επιτροπής ορίζεται η Ροσσολάτου Μα¬ 
ρία διοικητική υπάλληλος της Δ/νσης Αγροτικής Ανάπτυ¬ 
ξης με αναπληρώτρια αυτής την Πέτικα Αγγελική διοικη¬ 
τική υπάλληλο της ίδιας Υπηρεσίας. 

ΣΤ Για τον Αγροτικό Τομέα Μήλου 

1. Βραχωρίτης Ιωάννης γεωπόνος της Δ/νσης Αγροτι¬ 
κής Ανάπτυξης ως Πρόεδρος με αναπληρωτή του τον Νι¬ 
κόλαο Κουκουλάκη γεωπόνο της ίδιας Υπηρεσίας. 

2. Νιάφα Παναγιώτα μόνιμος υπάλληλος κατηγορίας 
ΔΕ/Β της ΔΟΥ Μήλου με αναπληρώτρια αυτής την Ευαγ- 
γελίδου Ευαγγελία μόνιμος υπάλληλος κατηγορίας ΠΕ/Γ 
της ίδιας Υπηρεσίας. 

3. Όπως στην παράγραφο Α' 3 της παρούσας. 

Εισηγητής της ανωτέρω επιτροπής ορίζεται ο Παπασω- 

τηρίου Μιχαήλ γεωπόνος του Αγροτικού Τομέα Μήλου 
σχετικά με την εξέταση της αίτησης του ενδιαφερομένου 
να κριθεί αγρότης ή νέος αγρότης ή νεοεισερχόμενος νέ¬ 
ος αγρότης στον αγροτικό τομέα. 

Γ|ραμματέας της επιτροπής ορίζεται η Ροσσολάτου Μα¬ 
ρία διοικητική υπάλληλος της Δ/νσης Αγροτικής Ανάπτυ¬ 
ξης με αναπληρώτρια αυτής την Πέτικα Αγγελική διοικη¬ 
τική υπάλληλο της ίδιας Υπηρεσίας. 

Σ' Για τον Αγροτικό Τομέα Θήρας 

1. Βραχωρίτης Ιωάννης γεωπόνος της Δ/νσης Αγροτι¬ 
κής Ανάπτυξης ως πρόεδρος με αναπληρωτή του τον 
Κουκουλάκη Νικόλαο γεωπόνο της ίδιας Υπηρεσίας. 

2. Μανωλάς Στυλιανός μόνιμος υπάλληλος κατηγορίας 
ΔΕ/Β της ΔΟΥ Θήρας με αναπληρωτή του τον Μιχελάκη 
Παντελή μόνιμο υπάλληλο κατηγορίας ΠΕ/Δ της ίδιας Υ¬ 
πηρεσίας. 

3. Όπως στην παράγραφο Α' 3 της παρούσας. 
Εισηγητής της ανωτέρω επιτροπής ορίζεται εκ περι¬ 
τροπής ένας γεωπόνος του Τμήματος Αγροτ. Ανάπτ. Νά¬ 
ξου σχετικά με την εξέταση της αίτησης του ενδιαφερο¬ 
μένου να κριθεί αγρότης ή νέος αγρότης ή νεοεισερχό- 
μενος νέος αγρότης στον αγρό τικό τομέα. 

Γραμματέας της επιτροπής ορίζεται η Ροσσολάτου Μα¬ 
ρία διοικητική υπάλληλος της Δ/νσης Αγροτικής Ανάπτυ¬ 
ξης με αναπληρώτρια αυτής την Πέτικα Αγγελική διοικη¬ 
τική υπάλληλο της ίδιας Υπηρεσίας. 

Η' Για τον Αγροτικό Τομέα Νάξου ορίζονται δύο επιτρο¬ 
πές 

Εππροπή Α' 

Για τα Δημοτικά Διαμερίσματα 
Κορώνου, Σκαδού, Μέσης, Κεραμωτής, Δαμαριώνα, 
Γαλανάδου,Σαγκρίου, Κυνιδάρου τους Δήμους Νάξου 
και Φιλοτίου καθώς και τις Κοινότητες των νήσων Ηρά¬ 
κλειός, Σχοινούσας και του Δήμου Αμοργού ως εξής: 

1. Καλαντζή Διονυσία γεωπόνος του Τμήματος Αγροτι¬ 
κής Ανάπτυξης Νάξου ως Πρόεδρος με αναπληρώτρια 
αυτής την Σιδερή Όλγα γεωπόνο της ίδιας Υπηρεσίας. 

2. Βρούτσης Ιάκωβος ΠΕ/Α μόνιμος υπάλληλος της 
ΔΟΥ Νάξου με αναπληρωτή του τον Μανωλά Νικηφ. μόνι¬ 
μο υπάλληλο της ίδιας Υπηρεσίας. 

3. Όπως στην παράγραφο Α' 3 της παρούσας. 
Εισηγητής της ανωτέρω επιτροπής ορίζεται ο/η γεωπό¬ 
νος Τομεάρχης της περιοχής της υπό εξέταση αίτησης 
του ενδιαφερομένου να κριθεί αγρότης ή νέος αγρότης ή 
νεοεισερχόμενος νέος αγρότης στον αγροτικό τομέα,με 
αναπληρωτή αυτού τον/την γεωπόνο του πλησιέστερου 
γεωργικού τομέα του Δημοτικού Διαμερίσματος που ανή¬ 
κει ο ενδιαφερόμενος. 

Γραμματέας της ανωτέρω επιτροπής ορίζεται η Δου- 
λουμπέκη Ανθούλα υπάλληλος ΑΟΟ του Τμήματος Αγρο¬ 
τικής Ανάπτυξης Νάξου με αναπληρώτρια αυτής την Κο- 
ντογεωργίου Ελένη διοικητική υπάλληλο της ιδίας Υπη¬ 
ρεσίας. 

Επιτροπή Β' 

Για τα Δημοτικά Διαμερίσματα 
Απειράνθου, Κορωνίδας, Δανακού, Μονής, Χαλκείου, 
Αγερσανίου, Βίβλου, Γλινάδου, Γαλήνης, Εγγαρών, Με- 
λάνων, Ποταμιάς και τις Κοινότητες των νήσων Κουφονη- 
σίων και Δονούσας ως εξής: 

1. Σιδερή Όλγα, γεωπόνος του Τμήματος Αγροτικής 
Ανάπτυξης Νάξου, ως πρόεδρος, με αναπληρώτρια αυ¬ 
τής την Καλαντζή Διονυσία, γεωπόνο της ιδίας Υπηρε¬ 
σίας. 

2. Βρούτσης Ιάκωβος, ΠΕ/Α, μόνιμος υπάλληλος της 
ΔΟΥ Νάξου με αναπληρωτή του τον Μανωλά Νικηφόρο 
μόνιμο υπάλληλο της ίδιας Υπηρεσίας. 


3. Όπως στην παράγραφο Α' 3 της παρούσας. 
Εισηγητής της ανωτέρω επιτροπής ορίζεται ο/η γεωπό¬ 
νος τομεάρχης της περιοχής της υπό εξέταση αίτησης 
του ενδιαφερομένου να κριθεί αγρότης ή νέος αγρότης ή 
νεοεισερχόμενος νέος αγρότης στον αγροτικό τομέα,με 
αναπληρωτή αυτού τον/την γεωπόνο Του πλησιέστερου 
γεωργικού τομέα του Δημοτικού Διαμερίσματος που ανή¬ 
κει ο ενδιαφερόμενος. 

Γραμματέας της ανωτέρω επιτροπής ορίζεται η Δου- 
λουμπέκη Ανθούλα υπάλληλος ΑΟΟ του Τμήματος 
Αγροτ. Ανάπτυξης Νάξου με αναπληρώτρια αυτής την 
Κοντογεωργίου Ελένη διοικητική υπάλληλο της ιδίας 
Υπηρεσίας. 

Έργο των επιτροπών είναι η εξέταση των αιτήσεων με¬ 
τά των λοιπών δικαιολογητικών των ενδιαφερομένων 
σύμφωνα με το άρθρο 2 της αριθ. 337410/10.7.98 κοινής 
υπουργικής απόφασης για την απόδειξη της ιδιότητας 
αυτών, ως αγρότες ή νέοι αγρότες ή νεοεισερχόμενοι 
νέοι αγρότες στον αγροτικό τομέα. 

Η θητεία των μελών των επιτροπών είναι διετής. 

Κατά τη διάρκεια της θητείας επιτρέπεται η ανπκατά- 
σταση των μελών της επιτροπής. 

Η συμμετοχή στις συνεδριάσεις αναπληρωματικού μέ¬ 
λους επιτρέπεται μόνο σε περίπτωση κωλύματος ή απου¬ 
σίας του τακτικού μέλους. 

Η επιτροπή συνεδριάζει παρουσία όλων των μελών της 
και για την έκδοση των γνωμοδοτήσεων απαιτείται από¬ 
λυτη πλειοψηφία των παρόντων μελών. 

Οι γνωμοδοτήσεις της επιτροπής καταχωρούνται στα 
πρακτικά στα οποία διατυπώνεται και η γνώμη των μειο- 
ψηφούντων μελών. 

Η επιτροπή συνεδριάζει μετά από πρόσκληση του Προ¬ 
έδρου,κατά τη συνεδρίαση καλείται να παρουσιασθεί ο 
ενδιαφερόμενος, αν επιθυμεί, για την παροχή των ανα¬ 
γκαίων εξηγήσεων. 

Η επιτροπή μπορεί να ζητήσει από τον ενδιαφερόμενο 
κάθε άλλο πρόσθετο στοιχείο που κατά την κρίση της 
είναι απαραίτητο για τη μόρφωση πλήρους και ασφαλούς 
γνώμης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ερμούπολη, 25 Νοεμβρίου 1999 

Ο Νομάρχης 
ΠΑΝΑΠΩΤΗΣ ΡΗΓΑΣ 

♦ - 

Αριθ. 11045 (ΙΙ) 

Τροποποίηση της συστατικής πράξης «Σχολικής Επιτρο¬ 
πής Γυμνασίου - Λυκείου - ΤΕΛ Κρανιδίου Ν. Αργολί¬ 
δας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 5 του Ν. 1894/90, «Για την 
Ακαδημία Αθηνών και άλλες εκπαιδευτικές διατάξεις». 

2. Τις διατάξεις του άρθρου 203 του Δημοτ. και Κοινοτι¬ 
κού Κώδικα (Π.Δ. 410/95). 

3. Τις διατάξεις του άρθρου 27 του Ν. 2081/92 με τις ο¬ 
ποίες προστέθηκε νέο άρθρο 29Α στο Ν. 1558/85 «Κυ¬ 
βέρνηση και Κυβερνητικά Όργανα». 

4. Τη 275/99 απόφαση του Δημοτικού Συμβουλίου Κρα¬ 
νιδίου, αποφασίζουμε: 

Τροποποιούμε την απόφ. 1 της Α 5249/2.4.1991 πράξης 
μας με την οποία έγινε η σύσταση, στο Δήμο Κρανιδίου 
ίδιου Νομικού προσώπου με την επωνυμία «Σχολική Επι¬ 
τροπή Γυμνασίου -Λυκείου - ΤΕΛ Κρανιδίου», ως προς την 
επωνυμία ως εξής: 

Συνιστούμεστο Δήμο Κρανιδίου Νομού Αργολίδας ίδιο 
Νομικό Πρόσωπο με την επωνυμία «Σχολική Επιτροπή 
Γυμνασίου - Ενιαίου Λυκείου - ΤΕΕ Κρανιδίου». 

Κατά τα λοιπά ισχύει όπως έχει η τροποιούμενη συστα- 
σική πράξη. 

Κάλυψη δαπάνης: Από τις διατάξεις αυτής της απόφα¬ 
σης δεν προκαλείται δαπάνη σε βάρος του προϋπολογι¬ 
σμού του Δ. Κρανιδίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 7 Δ εκεμβρίου 1999 
Με εντολή Γενικού Γραμματέα Περιφέρειας 
Η Διευθύντρια 

ΓΕΩΡΓΙΑ ΠΑΠΑΠΑΝΑΠΩΤΟΥ 

.. ♦- 

( 12 ) 

Αναπροσαρμογή του ελαχίστου ύψους του μετοχικού κε¬ 
φαλαίου των Ανωνύμων Εταιριών Επενδύσεων Χαρτο¬ 
φυλακίου (ΑΕΕΧ). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΠΙΤΡΟΠΗΣ 
ΚΕΦΑΛΑΙΑΓΟΡΑΣ 
(Συνεδρίαση 12/177/7.12.1999) 

Το Διοικητικό Συμβούλιο της Επιτροπής Κεφαλαιαγο¬ 
ράς αφού έλαβε υπόψη: 

1. Την παράγραφο 2 του άρθρου 1 του Ν. 1969/1991 
(ΦΕΚ 167/Α') «Εταιρίες Επενδύσεων Χαρτοφυλακίου, 
Αμοιβαία Κεφάλαια, διατάξεις εκσυγχρονισμού και εξυ¬ 
γίανσης της κεφαλαιαγοράς και άλλες διατάξεις». 

2. Την παραγραφο Ια του άρθρου 78 του Ν. 1969/91 
(ΦΕΚ 167/Α') «Εταιρίες Επενδύσεων Χαρτοφυλακίου, 
Αμοιβαία Κεφάλαια, διατάξεις εκσυγχρονισμού και εξυ¬ 
γίανσης της κεφαλαιαγοράς και άλλες διατάξεις», όπως 
ισχύει. 


3. Το άρθρο 29Α του Ν. 1558/1985 «Κυβέρνηση και Κυ¬ 
βερνητικά όργανα», όπως προστέθηκε με το άρθρο 27 
του Ν. 2081/1992 (ΦΕΚ 152/Α'), αποφασίζει ομόφωνα: 

1. Αναπροσαρμόζεται το ελάχιστο ύψος του μετοχικού 
κεφαλαίου των Ανωνύμων Εταιρειών Επενδύσεων Χαρτο¬ 
φυλακίου, που ορίζεται στην παράγραφο 2 του άρθρου 1 
του ν. 1969/1991 (ΦΕΚ 167/Α ), σε δύο δισεκατομμύρια 
(2.000.000.000) δραχμές. 

2. Οι υφιστάμενες κατά το χρόνο έναρξης της ισχύος 
της παρούσας απόφασης Ανώνυμες Εταιρίες Επενδύ¬ 
σεων Χαρτοφυλακίου των οποίων τα ίδια κεφάλαια τυχόν 
υπολείπονται του ανωτέρω ορίου, υποχρεούνται να αυ¬ 
ξήσου ντα ίδια κεφάλαιά τους στο ανωτέρω όριο, μέχρι τη 
30 Σεπτεμβρίου 2000. 

Η ισχύς της παρούσας απόφασης αρχίζει με τη δημο¬ 
σίευσή της στην Εφημερίδα της Κυβερνήσεως. 

Από τις διατάξεις της παρούσας δεν προκαλείται δαπά¬ 
νη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 1999 
Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην 6999/29.4.1999 απόφαση του Γενικού Γραμματέα 
Περιφέρειας Θεσσαλίας, που δημοσιεύθηκε στο ΦΕΚ 
1346/Β71.7.1999, γίνονται οι εξής διορθώσεις σφαλμά¬ 
των: 

Αρθρο 13, παρ. Α'-2 ανπτου εσφαλμένου «ΠΕ3 Αρχιτε¬ 
κτόνων», τίθεται το ορθό «Π Ε4 Αρχιτεκτόνων». 

Αρθρο 16, αντί του εσφαλμένου «ΠΕ3 Αρχιτεκτόνων», 
τίθεται το ορθό «ΠΕ4 Αρχιτεκτόνων». 

Αρθρο 35, αντί του εσφαλμένου «ΠΕ3 Αρχιτεκτόνων», 
τίθεται το ορθό «ΠΕ4 Αρχιτεκτόνων». 

(Από την Περιφέρεια Θεσσαλίας) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήίΐρ: νννννν.βί· 9 Τ 
β-τηβίΙ: ννββιτΐ38ΐ6Γ @ 61.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 



ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


ΤΙΜΗ ΦΥΛΛΩΝ " Μ ^χρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Από 8 σελ ( δες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 λ 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 >* 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. , 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


- ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















